b'\n_START_ARTICLE_\nMyyrm\xc3\xa4en kirjasto\n_START_SECTION_\nHistoria\n_START_PARAGRAPH_\nMyyrm\xc3\xa4en kirjasto perustettiin vuonna 1984, jolloin se sijaitsi nykyisiss\xc3\xa4 Lasten taidetalo Toteemin tiloissa. Vuonna 1987 kirjasto siirtyi Kauppakeskus Isomyyrin yhteyteen. Nykyisiss\xc3\xa4 tiloissaan Myyrm\xc3\xa4kitalossa kirjasto on toiminut vuodesta 1993. Samassa talossa toimii my\xc3\xb6s Vantaan taidemuseo Artsi ja elokuvateatteri Kino Myyri.\n_START_SECTION_\nKokoelmat\n_START_PARAGRAPH_\nKirjaston kokoelmat sis\xc3\xa4lt\xc3\xa4v\xc3\xa4t suomenkielist\xc3\xa4 kauno- ja tietokirjallisuutta, musiikki\xc3\xa4\xc3\xa4nitteit\xc3\xa4 (CD, DVD), elokuvia (DVD, Blu-Ray), konsolipelej\xc3\xa4, sek\xc3\xa4 sanoma- ja aikakauslehti\xc3\xa4. Saatavana on my\xc3\xb6s ruotsin-, englannin-, ven\xc3\xa4j\xc3\xa4n- ja muun kielist\xc3\xa4 kirjallisuutta. Kirjaston kokoelmat ovat l\xc3\xb6ydett\xc3\xa4viss\xc3\xa4 p\xc3\xa4\xc3\xa4kaupunkiseudun yleisten kirjastojen HelMet-aineistohausta.\n_START_SECTION_\nTilat, laitteet ja tapahtumat\n_START_PARAGRAPH_\nTilat_NEWLINE_Myyrm\xc3\xa4en kirjastolla on tiloja kahdessa kerroksessa. Ensimm\xc3\xa4isess\xc3\xa4 kerroksessa (Myyrm\xc3\xa4kitalon 2. kerroksessa) sijaitsee kirjastosali: aikuistenosasto, lasten- ja nuortenosasto, musiikkiosasto sek\xc3\xa4 tapahtumatila. Toisesta kerroksesta l\xc3\xb6ytyv\xc3\xa4t lehtisali ja hiljaista ty\xc3\xb6skentelytilaa. _NEWLINE_Laitteet_NEWLINE_Kirjastosalissa k\xc3\xa4ytett\xc3\xa4viss\xc3\xa4 on sek\xc3\xa4 internetin k\xc3\xa4ytt\xc3\xb6\xc3\xb6n ett\xc3\xa4 aineistohakuun tarkoitettuja tietokoneita. Kirjastossa on maksuton langaton verkko (Wi-Fi)._NEWLINE_Tapahtumat_NEWLINE_Kirjastossa j\xc3\xa4rjestet\xc3\xa4\xc3\xa4n erilaisia tapahtumia vaihtuvin teemoin. Ajankohtaiset tapahtumatiedot l\xc3\xb6ytyv\xc3\xa4t kirjaston Helmet-sivuilta.'